  Виталий Пронин Кузебай Гердлэн вордӥськем нуналаз, 14-тӥ толшоре, 16.30 часын Ижысь Йӧскалык библиотекаын чузъяськоз «Кузебай Герд: толон но туннэ» лекция. Сое лыдӟоз кылосбур наукаосъя кандидат Александр Григорьевич Шкляев. Кузебай Гердлэн вордӥськем дырысеныз ортчиз ни 119 ар.Кузебай Гердлэн вордӥськем дырысеныз ортчиз ни 119 ар. Озьы ке но солэн малпанъёсыз, кылбуръёсыз туала вакытэ но уг вужмо. Удмурт кун университетысь тодосчи Александр Шкляев вералоз, кызьы пӧртэм дауръёсы Кузебай Герд сярысь малпаллязы, кызьы дано кылбурчилэн югыт малпанъёсыз, дауръёс ӵоже улыса, туала вакытэ улонэ пыӵазы. Со сяна, котькуд адями быгатоз Герд сярысь аслэсьтыз мылкыдзэ вераны, калык азьын кылбурчилэсь произведениоссэ лыдӟыны.Вераны кулэ, арлы быдэ Ижын, удмурт дано кылбурчилэсь, азьветлӥсьлэсь водӥськем нуналзэ пусйыса,  ортчыло пӧртэм ужрадъёс. Котьку сямен Ижысь Кузебай Герд нимо  гимназиысь пиналъёс лыктозы кылбурчилэн синпелетэз доры, солэсь кылбуръёссэ лыдӟозы, сяськаос понозы.Со сяна, та нуналэ, 14.00 часын К. Герд нимо йӧскалык музей ортчытоз дано кылбурчилэн улонэзлы сӥзем дунтэк экскурсия.Кузебай Гердлэсь "Гондыръёс" поэмаысьтыз люкетсэ лыдӟе Эдуард АнисимовУД Теги: история Йскалыкбиблиотека кытынкумар  